Publication: Magyar Közlöny
Issue: MK-2002-111 (Year: 2002, Number: 111)
Era: 1990-2004
Section: az 1/2002. (VIII. 23.) FMM rendelethez
Paragraph Index: 1470

az 1/2002. (VIII. 23.) FMM rendelethez Tájékoztató A munkáltató és e könyv tulajdonosa között egy napra szóló munkaszerzõdés jön létre, ha e könyvnek az adott naphoz tartozó rovatait a munkáltató kitölti és õ, valamint a munkavállaló aláírásával rögzíti a munka megkezdésének tényét. Egyidejûleg több, legfeljebb öt napra is létesíthetõ munkaviszony. Ilyenkor a fent leírt, a munka megkezdéséhez kapcsolódó kötelezettségeket az adott napokra vonatkozóan egyidejûleg kell teljesíteni. A munkáltató ugyanazzal a munkavállalóval legfeljebb folyamatosan öt napig, egy naptári hónapon belül legfeljebb 15 napig, egy éven belül legfeljebb 90 napig létesíthet Alkalmi Munkavállalói Könyvvel munkaviszonyt. A munkavállaló egy naptári évben legfeljebb 120 napig létesíthet Alkalmi Munkavállalói Könyvvel munkaviszonyt. Az Alkalmi Munkavállalói Könyv közokirat, amelybe bejegyzést csak a kiállító és a munkáltató tehet. Az Alkalmi Munkavállalói Könyvet a munkavállalónak vagy megállapodás esetén a munkáltatónak a munkavégzés helyén kell tartania. A munkáltató a foglalkoztatással kapcsolatos járulékfizetési és személyi jövedelemadó-elõleg levonási kötelezettségének, valamint kapcsolódó bejelentési kötelezettségének úgy tehet eleget, hogy a munkavégzés napján e könyv „munkáltató aláírása” rovatába megfelelõ értékû közteherjegyet ragaszt be, és azt aláírásával érvényesíti. Az egyidejûleg több, legfeljebb öt napra létesített munkaviszony esetén a közteherjegy(ek)et az utolsó napon kell beragasztani. A beragasztandó közteherjegy értéke a munkavállalónak a ténylegesen kifizetett munkadíjtól függ, az alábbi táblázatokban foglaltak szerint. Az alkalmi foglalkoztatás során kifizetett munkadíj, a közteherjegy és az ellátási alap sávjai Ha a kifizetett munkadíj (Ft/nap) A közteherjegy értéke (Ft/nap) Az ellátási alap (Ft/nap)

Source: https://magyarkozlony.hu/hivatalos-lapok/7c217b3f9562b40c5fd416e7bdcc81bf775c7e4b/dokumentumok/faae26278e48e9aaf0205888ac4397dc5453689c/letoltes